कृषि मंत्रालय के मुताबिक साल 2013-14 में तिलहनी फसलों का रकबा 285 लाख हेक्टेयर था और प्रति हेक्टेयर औसत उपज 1153 किलोग्राम थी. यह जरूरत से कम है. लिहाजा इस में इजाफा होना जरूरी है. खाद्य मंत्रालय के मुताबिक तिलहन की पैदावार 2011-12 में 297.98 लाख क्विंटल, 2012-13 में 309.43 लाख क्विंटल व 2013-14 में 328.79 लाख क्विंटल थी. इस से देश में खाने के तेलों का उत्पादन 2011-12 में 89.57 लाख क्विंटल, 2012-13 में 92.19 लाख क्विंटल व 2013-14 में 100.80 लाख क्विंटल हुआ था, जबकि इस दौरान खाद्य तेलों की खपत क्रमश: 189, 198 व 210 लाख टन से ज्यादा थी.